CELEX: C2006/326/140
Language: fi
Date: 2006-12-30 00:00:00
Title: Asia T-313/06: Kanne 18.11.2006 — Otsuka Chemical v. Euroopan elintarviketurvallisuusvirasto

30.12.2006   
            
            
               FI
            
            
               Euroopan unionin virallinen lehti
            
            
               C 326/67
            
         Kanne 18.11.2006 — Otsuka Chemical v. Euroopan elintarviketurvallisuusvirasto
   (Asia T-313/06)
   (2006/C 326/140)
   Oikeudenkäyntikieli: englanti
   Asianosaiset
   
      Kantaja: Otsuka Chemical Co, Ltd (Osaka, Japani) (edustajat: asianajajat K. Van Maldegem ja C. Mereu)
   
      Vastaaja: Euroopan elintarviketurvallisuusvirasto
   Vaatimukset
   
               —
            
            
               Nyt esillä oleva kanne on otettava tutkittavaksi ja katsottava perustelluksi.
            
         
               —
            
            
               Euroopan elintarviketurvallisuusviraston ”Conclusion regarding the peer review of the pesticide risk assessament of the active substance Benfuracarb” -niminen valvontakertomus on kumottava.
            
         
               —
            
            
               Euroopan elintarviketurvallisuusvirasto ja/tai Euroopan komissio on yhteisöjen tuomioistuimen työjärjestyksen 63 ja 64 artiklan mukaisesti vaatimuksesta määrättävä laatimaan ehdotus, joka koskee Benfuracarbin sisällyttämistä (tai jättämistä sisällyttämättä) direktiivin 91/414/ETY liitteeseen I ja jonka se aikoo esittää elintarvikeketjua ja eläinten terveyttä käsittelevän pysyvän komitean äänestettäväksi sen 22.–24.11.2006 pidettävässä tai missä muussa tahansa kokouksessa.
            
         
               —
            
            
               Toimenpide on todettava lainvastaiseksi sekä soveltumattomaksi kantajaan ja tämän komission asetuksen (EY) 1490/2002 20 artiklan mukaisten Benfuracarbia koskevien asiakirjojen tarkasteluun nähden.
            
         
               —
            
            
               Vastaaja on velvoitettava korvaamaan riidanalaisesta toimenpiteestä kantajalle aiheutuneet vahingot, ja tässä vaiheessa välituomiolla on todettava, että vastaaja on velvollinen korvaamaan kantajalle sille aiheutuneet vahingot sekä varautumaan korvauksen määrän vahvistamiseen joko asianosaisten välisellä sopimuksella tai tällaisen sopimuksen puuttuessa yhteisöjen tuomioistuimessa.
            
         
               —
            
            
               Euroopan elintarviketurvallisuusvirasto on velvoitettava korvaamaan tästä oikeudenkäynnistä aiheutuneet oikeudenkäyntikulut.
            
         Oikeudelliset perusteet ja pääasialliset perustelut
   Kantajan esittämät oikeudelliset perusteet ja pääasialliset perustelut ovat samat kuin ne, joihin on vedottu asiassa T-311/06, FMC Chemical ja Arysta Lifesciences vastaan Euroopan elintarviketurvallisuusvirasto.